ناحیەی یایچی

ناحیەی یایچی یەکێکە لە حەوت ناحیەی قەزای کەرکووک لە پارێزگای کەرکووک لە باشووری کوردستان(ناوچە جێناکۆکەکان) لە عێراق. ناوەندەکەی شارەدێی یایچیە.https://cosit.gov.iq/documents/AAS2021/1.pdfhttps://reliefweb.int/map/iraq/iraq-kirkuk-district-reference-map-2020-15-july-2020

 ناو 
ناوی ئەم ناحیەیە لە ناوەندەکەیەوە وەرگیراوە کە ئەویش شارەدێی یایچیە.

یایچی وشەیەکی تورکمانییە کە لە دوو وشەی (یای+چی) پێکھاتووە، یای واتای کەوان، چی پاشگرێکە دەدرێتە پاڵ ھەر ناوێک دەیکاتە ئاوەڵناوی ئەو وشەیە، واتە دەبێتە ناساندنی وشەکە وەک کاری ئەو کەسە نموونە وەک(پینەچی، تۆڕنەچی، ...). یایچی بە زمانی کوردی دەبێتە (کەوان ساز).

 جوگرافیا 
ناحیەی یایچی ھاوسنوورە لەگەڵ؛
 لە باکوورەوە ناحیەی پردێ و ناحیەی ناوەندی قەزای دووبز.
 لە باشوورەوە ناحیەی تازەخورماتوو و ناحیەی ڕیاز.
 لە ڕۆژھەڵاتەوە ناحیەی ناوەندی قەزای کەرکووک.
 لە ڕۆژاواوە ناحیەی ناوەندی قەزای دووبز و ناحیەی مەلا عەبدوڵڵا.https://www.openstreetmap.org/relation/11069466#map=12/35.4695/44.2471

 ڕووبەر 
ڕووبەری ئەم ناحیەیە (١٩٧کم٢)یە لە (١٫٩٪) پارێزگای کەرکووک پێکدەھێنێت و (٥٫٩٪) قەزای کەرکووک پێکدەھێنێت.https://cosit.gov.iq/documents/AAS2021/1.pdf
 لە ڕووی ڕووبەرەوە لە ئاستی (حەوتەم)ە لە حەوت ناحیەی قەزای کەرکووکدا.

 دانیشتوان 
دانیشتوانی ئەم ناحیەیە لە کورد و تورکمان پێکھاتووە، بە پێی پێشبینی دەستەی ئاماری وەزارەتی پلاندانانی حکوومەتی عێراق بۆ ساڵی ٢٠٢١ دانیشتوانی ئەم ناحیەیە (٣٠،١١٥)کەسە. لە (١٫٧٪)ی دانیشتوانی پارێزگای کەرکووک و (٢٫٥٤٪)ی دانیشتوانی قەزای کەرکووک پێکدەھێنێت.https://cosit.gov.iq/ar/2018-12-19-08-39-42 
 لە ڕووی دانیشتوانەوە لە سەر ئاستی (سێیەم)ە لە حەوت ناحیەی قەزای کەرکووک.

 مێژوو 
مێژووی درووستبوونی ئەم ناحیەیە زۆر کۆن نییە.

 سەردەمی کۆماری (١٩٥٨ - ١٩٩٠)دا 
 بە فەرمانی کۆماری ژمارە(٣٨٤) لە ٤-٩-١٩٧٢دا، (٧) کەرتی ناحیەی ناوەندی قەزای کەرکووک، (١١)کەرتی ناحیەی دووبز، (٨)کەرتی ناحیەی تازەخورماتوو و (٢)کەرتی ناحیەی ڕیاز دابڕێنران بۆ ھێنانەکایەی ناحیەی یایچی لە سنووری قەزای کەرکووک، ناوەندەکەی گوندی یایچی بوو.http://wiki.dorar-aliraq.net/iraqilaws/law/5976.html
 بە فەرمانی کۆماری ژمارە(٣٢١) لە ١١-٦-١٩٨٧دا، ناحیەکانی(قەرەحەسەن، شوان، یایچی، ئەلڕەبیع و ئەلقودس)ی سەر بە پارێزگای کەرکووک ھەڵوەشێنران.
 بە فەرمانی کۆماری لە بەرواری ١-١-٢٠٠٢دا، گەڕانەوەی ناحیەی یایچی و سەر لە نوێ پێکھێنانەوەی بە ناوی (ناحیەی الملتقی).https://web.archive.org/web/20221003234508/http://wiki.dorar-aliraq.net/iraqilaws/law/15902.html

 لە دوای ساڵی ٢٠٠٣وە 
 دوای پڕۆسەی ئازادی عێراق گوندەکانی ئەم ناحیەیە کە لە شاڵاوی ئەنفال دا وێران کرابوون یان بەعەرەبکرابوون سەرلە نوێ ئاوادان کرانەوە و ناحیەکەش پێکھاتەوە بە ناوی ناحیەی یایچی و ناحیەی مەلا عەبدوڵڵا.

 کارگێڕی 
ناحیەی یایچی لە ڕووی کارگێڕییەوە پێکھاتووەلە (٣١) گوند.

 یایچی(ناوەند)
 ئەبوسەباح
 باجوان
 بڵاوە
 ترکەلان
 تەل عەزیز
 تۆپزاوای حەسەن بەگ
 جەدیدەی حەسەن بەگ
 چراغ
 حەساری ئەحمەدبەگ
 حەساری حاجی مەحموود
 خەرابەی قوتان
 دیبەگ تەپە
 ڕەمڵ
 سەری تەپە
 شەریفیە
 عەلاوە مەحموود
 عەوێنەی حەسەن بەگ
 عەوێنەی سەید عەلی
 قزلیار
 قزلیاری تازە
 قەرەتەپە، یایچی
 قوتانی بچووک
 قوتانی خەلیفە
 قوتانی گەورە
 کەساحیە
 کومبەتلەر
 کۆمەڵگەی دیبەگ تەپە
 کۆمەڵگەی کبریتی بچووک
 کۆمەڵگەی کبریتی گەورە
 گردی چاڵاو
 ھەنجیرە، یایچی

 ئەمانەش ببینە 
 قەزای کەرکووک
 پارێزگای کەرکووک
 یایچی

 سەرچاوەکان 

کەرکووک
پۆل:پارێزگای کەرکووک
پۆل:شوێنە ئاوەدانەکانی باشووری کوردستان
پۆل:نیشتەجێبوونی کوردەکان لە عێراق
پۆل:ناحیەکانی ھەرێمی کوردستان
پۆل:ناحیەکانی باشووری کوردستان